**โซลิเฟนาซิน (Solifenacin)**

ศ.ดร.อำนวย ถิฐาพันธ์

คณะแพทยศาสตร์โรงพยาบาลรามาธิบดี มหาวิทยาลัยมหิดล

 โซลิเฟนาซิน (Solifenacin) มีชื่อทางการค้า (brand name) ว่า เวสิแคร์ (vesicare) เป็นยาตัวหนึ่งที่แพทย์นิยมใช้กันมากในการบำบัดรักษาอาการกลั้นปัสสาวะไม่อยู่ หรือปัสสาวะไหลราดออกทางท่อปัสสาวะ (intraurethral incontinence) ซึ่งแบ่งออกเป็น 2 ชนิด ดังนี้

1. Urge incontinence จะมีปัสสาวะเล็ดราดออกมาทางท่อปัสสาวะ โดยมีอาการปวดปัสสาวะรุนแรงนำมาก่อน และไม่สามารถไปห้องน้ำได้ทัน สาเหตุหลักของอาการนี้เกิดจากการบีบตัวที่ผิดปกติของกระเพาะปัสสาวะ เมื่อมีการบีบตัวที่แรงพอก็จะมีปัสสาวะเล็ดราดออกมา เพราะหูรูดไม่อาจจะทนทานได้

ข้อเสียของยาตัวนี้ก็คือ ผลข้างเคียง (side effects) ของยาที่อาจจะเกิดขึ้นได้ ซึ่งได้แก่

1. ปากแห้ง (dry mouth)
2. ท้องผูก (constipation)
3. ง่วงนอน (drowsiness)
4. ความจำมีปัญหา (memory problems)
5. การเต้นของหัวใจผิดปกติ ซึ่งเป็นปัญหาสำคัญที่ทำให้ต้องมีการเปลี่ยนยา

และที่สำคัญก็คือมียาอีกหลายตัวที่อาจจะทำปฏิกิริยา (drug interaction) กับโซลิเฟนาซิน เช่น ยาขับปัสสาวะทั้งหลาย (diuretics) ที่ใช้ในการควบคุมความดันโลหิต ซึ่งจะเป็นปัญหาสำคัญในการควบคุมอาการต่างๆ ได้

1. Stress incontinence ได้แก่ การมีปัสสาวะเล็ดราดออกมาเมื่อมีการเพิ่มแรงดันในช่องท้อง เช่น การไอ การจาม การกระโดด หรือหัวเราะ โดยไม่มีการบีบตัวของกระเพาะปัสสาวะเลย อาการนี้พบมากในเพศหญิง ซึ่งเป็นปัญหามากในการเข้าสังคม ทำให้ดูแลรักษาสุขอนามัยส่วนตนลำบาก อาจจะถึงกับต้องใช้ผ้ารองซับปัสสาวะเอาไว้ตลอดเวลา สาเหตุเกิดได้ 2 ประการ คือ การหย่อนตัวของ bladder neck และท่อปัสสาวะส่วนต้น หรือเกิดจากการเสื่อมสภาพของท่อปัสสาวะ ทำให้ท่อปัสสาวะไม่สามารถทำหน้าที่เป็นหูรูดได้ (intrinsic sphincter deficiency)

โซลิเฟนาซิน ออกฤทธิ์โดยการควบคุมการบีบตัวของกล้ามเนื้อกระเพาะปัสสาวะ และของทางเดินปัสสาวะส่วนล่างทั้งหมด ยานี้มีจำหน่ายขนาดเดียวคือ เม็ดละ 5 มิลลิกรัม โดยรับประทานวันละครั้งเดียว จะก่อนหรือหลังอาหารก็ได้ แต่ถ้าใช้แล้วไมได้ผลดี ก็แนะนำให้เปลี่ยนไปใช้ยาตัวอื่นในกลุ่ม Anticholinergics ด้วยกัน อย่างไรก็ตาม ไม่แนะนำให้เพิ่มขนาดของยาเองโดยเด็ดขาด เพราะอาจจะพบผลเสียต่างๆ ตามมาได้

**แนะนำให้อ่าน**

1. ตำรา “ไพฑูรย์ คชเสนี” ศัลยศาสตร์ระบบทางเดินปัสสาวะ และอวัยวะสืบพันธ์ชาย ฉบับพิมพ์ครั้งที่ 2 วชิร คชการ (บรรณาธิการ) บียอนด์ เอ็นเทอร์ไพรซ์ 2547

2. Rang and Dale’s Pharmacology, 7th edition, chap. 4&7, Elsevies, Edinbmgh, 2012